07/07/2020 | Administración LocalMunicipal
Bergondo
Secretaría
Levantamento da avocación de competencias da Xunta de Goberno Local

Con data 1 de xullo de 2020, ditouse por esta alcaldía a Resolución núm.830/2020, que deseguido se transcribe literalmente: Visto que polo Goberno do Estado declarouse o Estado de Alarma, mediante Real Decreto 463/2020, do 14 de marzo, polo que declara o estado de alarma para a xestión da situación de crise sanitaria ocasionada polo COVID -19, publicado no BOE núm.67 do 14 de marzo, e a súa modificación operada polo Real Decreto 465/2020, de 17 de marzo, por el que se modifica el Real Decreto 463/2020, de 14 de marzo, por el que se declara el estado de alarma para la gestión de la situación de crisis sanitaria ocasionada por el COVID-19, publicado no BOE núm.73 do 18 de marzo; asímesmo pola Xunta de Galicia, na Resolucións ditada o 13 de marzo de 2020, publicada no DOG núm.50-bis da mesma data, pola que se dá publicidade ao Acordo do Consello da Xunta de Galicia, do 13 de marzo de 2020, polo que se declara a situación de emerxencia sanitaria no territorio da Comunidade Autónoma de Galicia e se activa o Plan territorial de emerxencias de Galicia (Platerga) no seu nivel IG (emerxencia de interese galego), como consecuencia da evolución da epidemia do coronavirus COVID-19. Visto que o Concello de Bergondo, coa finalidade de preservar a saúde dos/as seus traballadores/as, colaborar cos organismos oficiais competentes na prevención da propagación da epidemia ocasionada polo COVID-19 e organizar o traballo, ditou as Intruccións núm.2-2020 do 13 de marzo e a núm.3-2020 do 16 de marzo, publicadas no Portal de Transparencia municipal. Visto que por Resolución desta alcaldía núm.344/2020, do 24.03.2020, procedeuse a suspender a sesión ordinaria do Pleno municipal do 26 de marzo de 2020 e as sesións ordinarias da Xunta de Goberno Local e igualmente a avocar todas as competencias que esta Alcaldía tenlle delegadas mediante a Resolución núm.771/2019, do 21, de xuño, publicada no BOP núm.121 do 28 de xuño de 2019. Considerando que o Consello de Ministros na súa reunión de 28 de abril de 2020, aprobou o Plan para a desescalada das medidas extraordinarias adoptadas para facer fronte á pandemia do COVID-19. O citado Plan aprobado polo Goberno do Estado concibe o levantamento das medidas de contención de modo gradual, asimétrico, coordinado coas comunidades autónomas e adaptable aos cambios de orientación necesarios en función da evolución dos datos epidemiolóxicos e do impacto das medidas adoptadas. O seu obxectivo fundamental é conseguir que, mantendo como referencia fundamental a protección da saúde pública, recupérese paulatinamente a vida cotiá e a actividade económica, minimizando o risco que representa a epidemia para a saúde da poboación e evitando que as capacidades do Sistema Nacional de Saúde póidanse desbordar. O Plan establece unha fase cero ou preliminar e tres fases de desescalada diferenciadas en función das actividades permitidas en cada unha delas, polas que poderán transitar os diferentes territorios en función de diversos parámetros, criterios e indicadores nel contemplados, ata chegar á Fase III, na que se poñerá fin ás medidas de contención, pero manterase a vixilancia epidemiolóxica, a capacidade reforzada do sistema sanitario e as medidas de autoprotección da cidadanía. Considerando que o Concello de Bergondo celebrou o xoves 21 de maio sesión ordinaria da Comisión Informativa de asuntos do Pleno e o xoves 28 de maio, celebráronse a Comisión Especial de Contas e o Pleno ordinario, todas elas en sesións presenciais, cumprindo as medidas de distanciamento e hixiénico-sanitarias esixidas polas autoridades competentes, polo que xa ten recuperada a celebración das sesións ordinarias das comisións informativas e o pleno. Considerando que esta alcaldía por Resolución núm.662/2020, do 27 de maio, aprobou o Plan de Continxencia do Concello de Bergondo, redactado pola empresa Táprega Prevención de Riesgos SL., que recolle o establecemento das pautas de actuación que permitan a continuidade da prestación dos servizos garantindo a seguridade e saúde do persoal fronte á exposición ao COVID-1, procedendo á súa implantación e aplicación, dándolle traslado do seu contido ao persoal municipal. Considerando que esta alcaldía o 28 de maio ditou a Instrucción núm.4/2020, para seguir avanzando no proceso preventivo descrito no Plan de Continxencia aprobado e programando axeitadamente os seguintes pasos a seguir polo Concello de Bergondo, pola que estableceu un protocolo de actuación para marcar a reincorporación gradual dos e das empregados/as públicos/as ao traballo presencial, establecendo ao efecto todas as medidas preventivas necesarias para evitar ou minimizar o risco de contaxio. Considerando que a Xunta de Galicia publicou no DOG núm.115. bis do 13.06.2020, o Decreto 90/2020, do 13 de xuño, polo que se declara a superación da fase III do Plan para a desescalada das medidas extraordinarias adoptadas para facer fronte á pandemia do COVID-19, aprobado mediante o Acordo do Consello de Ministros do 28 de abril de 2020 e, polo tanto, a entrada na nova normalidade, con efectos desde as 00.00 horas do día 15 de xuño de 2020. De conformidade coas competencias establecidas no artigo 21.1. s) da Lei 7/1985, de 2 de abril, reguladora das bases do réxime local, RESOLVO: Primeiro. Levantar a suspensión á celebración de sesións ordinarias da Xunta de Goberno Local do Concello de Bergondo. Segundo. Deixar sen efecto a avocación de competencias delegadas por esta alcaldía na Xunta de Goberno Local, mediante a Resolución núm.344/2020, do 24.03.2020 con efectos do 6 de xullo de 2020, recuperando a periodicidade ordinaria das mesmas e fixando como hora de celebración as 12:00 horas. Terceiro. A presente resolución será efectiva dende o 6 de xullo de 2020 e será publicada no Boletín Oficial da Provincia da Coruña, debendo dar conta ao Pleno na primeira sesión que éste celebre con posterioridade á mesma e será notificada aos membros da Xunta de Goberno Local, consonte co previsto no artigo 114 do Real decreto 2568/1986, de 28 de novembro.” Bergondo, 2 de xullo de 2020 A alcaldesa-presidenta Alejandra Pérez Máquez